**Dohoda o zasielaní faktúr elektronickou formou**

v zmysle § 261 a nasl. zákona č. 513/1991 Zb. Obchodný zákonník v platnom znení a podľa § 70 a nasl. Zákona č. 222/2004 Z. z. o dani z pridanej hodnoty v platnom znení

**Dodávateľ:**

Obchodné meno: **Brantner Altgas s.r.o.**

Sídlo: Dukelská štvrť 1401, 018 41 , Dubnica nad Váhom, SR

V zastúpení: PaedDr. Bibiana Olášová, MBA, riaditeľ

IČO: 36 334 081

DIČ: 2021796634

IČ DPH: SK2021796634

Registrácia: Obchodný register Okresného súdu Trenčín

Oddiel: Sro Vložka číslo: 14477/R

email: df.altgas@brantner.sk

(ďalej len „**dodávateľ**“)

a

**Odberateľ:**

Obchodné meno: ......................................................

Sídlo: ......................................................

V zastúpení: ......................................................

IČO: ......................................................

DIČ: ......................................................

IČ DPH: ......................................................

Registrácia: ......................................................

email: ......................................................

(ďalej len „**odberateľ**“)

**Článok 1**

**Predmet dohody**

* 1. Predmetom tejto dohody je úprava práv a povinností zmluvných strán pri elektronickej výmene údajov podľa a v zmysle ust. § 70 až ust. § 76 zákona č. 222/2004 Z. z. o dani z pridanej hodnoty v platnom znení (ďalej len „**zákon o DPH**“) ako aj určenie postupov zabezpečujúcich vierohodnosť pôvodcu faktúry a neporušiteľnosť obsahu údajov.
  2. Odberateľ uzatvorením tejto dohody vyjadruje svoj súhlas v zmysle ust. § 71 ods. 1 písm. b) zákona o DPH s vydávaním, doručovaním a zasielaním elektronických faktúr a daňových dokladov dodávateľa odberateľovi elektronickou formou.

**Článok 2**

**Elektronická výmena údajov**

2.1. Faktúra dodávateľa bude obsahovať všetky údaje a náležitosti podľa 74 ods. 1 zákona č. 222/2004 Z.z. o dani z pridanej hodnoty v platnom znení. Elektronická faktúra je plnohodnotným daňovým dokladom, pričom od podpisu tejto dohody bude odberateľovi doručovaná výhradne v elektronickej forme.

2.2. Dodávateľ sa zaväzuje odosielať faktúru odberateľovi vo forme elektronickej výmeny údajov, ktorou sa rozumie prenos údajov elektronickou formou z počítača do počítača s využitím schválenej normy štruktúry odkazu elektronickej výmeny údajov (ďalej len „elektronická faktúra”). Elektronická faktúra je plnohodnotnou náhradou faktúry vyhotovenej v papierovej forme.

2.3. Dodávateľ a odberateľ sa dohodli, že pravidlá zasielania podľa tejto dohody sa vzťahujú aj na zasielanie upomienok, výziev, či splnenia povinností vyplývajúcich z daňových dokladov – faktúr, ktoré budú zasielané a doručované podľa tejto dohody a takto zaslané podania sa budú považovať za riadne doručené.

**Článok 3**

**Podmienky zasielania elektronických daňových dokladov**

3.1. Dodávateľ doručí elektronickú faktúru odberateľovi bezodkladne po jej vystavení.

3.2. Dodávateľ zabezpečí vierohodnosť pôvodu a neporušenosť obsahu údajov tým, že vyhotoví faktúru vo formáte „PDF” a zašle z e-mailovej adresy/ emailových adries dodávateľa:

E-mailová adresa dodávateľa: [**invoice.altgas@brantner.sk**](mailto:inovice.altgas@brantner.sk)

na e-mailovú adresu odberateľa špecifikovanú nižšie. Názov zaslaného „PDF” súboru musí obsahovať číslo faktúry. Ak je súčasťou faktúry príloha, táto môže tvoriť súčasť PDF dokumentu, ktorého obsahom je elektronická faktúra, resp. môže byť zasielaná, ako samostatný dokument s označením, že sa jedná o prílohu k elektronickej faktúry v emaily spolu s faktúrou. Odberateľ sa zaväzuje pri každom doručení elektronickej faktúry vykonať kontrolu emailovej adresy dodávateľa - odosielateľa, či je v súlade s touto dohodou a v prípade akýchkoľvek nezrovnalostí kontaktovať dodávateľa pre overenie správnosti odosielaného dokumentu, resp. akýchkoľvek údajov v ňom obsiahnutých. Za tým účelom sa dodávateľ zaväzuje konať a overiť údaje v elektronickej faktúre, resp. elektronickej správe obsahujúcej elektronickú faktúru bezodkladne. Dodávateľ zároveň vyhlasuje, že uvedené emailové adresy sú správne, ním používané na zasielanie elektronických písomností, resp. iných dokladov, že k nim má neobmedzený a oprávnený prístup.

3.3. Dodávateľ bude zasielať elektronickú faktúru na nasledujúce e-mailové adresy zadané odberateľom:

E-mailová adresa odberateľa: **xxxxxxx@xxxxxxx.sk**

3.4. Odberateľ vyhlasuje, že uvedené emailové adresy sú správne, ním používané na preberanie elektronických písomností, resp. iných dokladov, že k nim má neobmedzený a oprávnený prístup.

3.4. Odberateľ a dodávateľ sú povinní navzájom sa informovať o akýchkoľvek zmenách, ktoré by mohli ma vplyv na doručovanie elektronických daňových dokladov, najmä o zmene e-mailovej adresy. Zmluvné strany sú povinné oznámiť zmenu bez zbytočného odkladu elektronicky a následne zmenu potvrdiť písomnou (papierovou) formou.

3.5. V prípade, ak nebude možné doručiť elektronickú faktúru odberateľovi na jeho e-mailovú adresu je dodávateľ povinný doručiť faktúru v listinnej forme. Elektronická faktúra sa považuje za doručenú dňom jej odoslania dodávateľom na emailovú adresu odberateľa podľa tejto dohody, okrem prípadov kedy dôjde k oznámeniu o nedoručiteľnosti, resp. nedoručení emailovej správy prijímajúcou stranou – serverom/systémom.

**Článok 4**

**Záverečné ustanovenia**

4.1. Táto dohoda je vyhotovená v dvoch exemplároch. Každá zmluvná strana si ponechá jedno vyhotovenie.

4.2. Táto dohoda nadobúda platnosť a účinnosť dňom jej podpisu oboma zmluvnými stranami.

4.3. Táto dohoda je uzatvorená na dobu neurčitú. Túto dohodu môže vypovedať ktorákoľvek zmluvná strana aj bez uvedenia dôvodu. Výpoveď je účinná od prvého dňa mesiaca nasledujúceho po mesiaci, v ktorom bola doručená druhej zmluvnej strane.

4.4. Vzťahy medzi zmluvnými stranami neupravené touto sa spravujú príslušnými ustanoveniami zákona č. 222/2004 Z. z. o dani z pridanej hodnoty a zákona č. 513/1991 Zb. Obchodný zákonník v platnom znení.

V ........................, dňa: .............. V Dubnici nad Váhom, dňa: ................

**za Dodávateľa: za Odberateľa:**

|  |
| --- |
|  |
| doplňte meno a priezvisko...– doplňte funkciu  názov spoločnosti dodávateľa |

|  |
| --- |
|  |
| PaedDr. Bibiana Olášová, MBA  Riaditeľ  Brantner Altgas s.r.o. |